17.1.2022
SL
Uradni list Evropske unije
C 24/17
Predlog za sprejetje predhodne odločbe, ki ga je vložilo Varhoven administrativen sad (Bolgarija) 6. oktobra 2021 – „Momtrade Ruse“ OOD/Direktor na Direktsia „Obzhalvane i danachno-osiguritelna praktika“ Varna pri Tsentralno upravlenie na Natsionalnata agentsia za prihodite (Zadeva C-620/21) (2022/C 24/22) Jezik postopka: bolgarščina Predložitveno sodišče Varhoven administrativen sad
Stranki v postopku v glavni stvari Vlagateljica kasacijske pritožbe in nasprotna stranka v postopku z nasprotno kasacijsko pritožbo: „Momtrade Ruse“ OOD Nasprotna stranka v postopku s kasacijsko pritožbo in vlagatelj nasprotne kasacijske pritožbe: Direktor na Direktsia „Obzhalvane i danachno-osiguritelna praktika“ Varna pri Tsentralno upravlenie na Natsionalnata agentsia za prihodite
Vprašanja za predhodno odločanje 1.
Ali se gospodarska družba, ki je v eni od držav članic (v obravnavanem primeru v Bolgariji) registrirana kot izvajalka socialnih storitev, na podlagi razlage člena 132(1)(g) Direktive o DDV (1) lahko sklicuje na to določbo, da bi se ji priznala oprostitev za socialne storitve, ki jih opravlja za fizične osebe, ki so državljanke drugih držav članic, na ozemlju teh držav?
Ali je za odgovor na to vprašanje pomembna okoliščina, da so prejemnike zadevnih storitev izvajalcu posredovale gospodarske družbe, ki so registrirane v državah članicah, v katerih se opravljajo te storitve? 2.
Če je odgovor na prvo vprašanje pritrdilen, na podlagi katerih meril in na podlagi katerega prava – na podlagi bolgarskega in/ali avstrijskega in nemškega prava – je treba pri razlagi in uporabi navedene določbe Unije presoditi, ali je družba, ki je bila predmet nadzora, „priznana kot organizacija socialnega pomena“ in je dokazano, da gre za storitve, „ki so tesno povezane s socialnim skrbstvom in socialnovarstvenim delom“? 3.
Ali na podlagi te razlage to, da je gospodarska družba registrirana kot izvajalka socialnih storitev, kot so opredeljene v nacionalnem pravu, zadostuje za sprejetje stališča, da je ta družba „organizacija“ , ki jo ustrezna država članica „priznava kot organizacijo socialnega pomena“?
(1)
Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).
Predlog za sprejetje predhodne odločbe, ki ga je vložilo Administrativen sad Sofia-grad (Bolgarija) 6. okotobra 2021 – WS/Intervyuirasht organ na Darzhavnata agentsia za bezhantsite pri Ministerskia savet (Zadeva C-621/21) (2022/C 24/23) Jezik postopka: bolgarščina Predložitveno sodišče Administrativen sad Sofia-grad
Stranki v postopku v glavni stvari Tožeča stranka: WS Tožena stranka: Intervyuirasht organ na Darzhavnata agentsia za bezhantsite pri Ministerskia savet